Document ID: 31996R0319

KOMISSION ASETUS (EY) N:o 319/96,
annettu 21 päivänä helmikuuta 1996,
hedelmä- ja vihannesjalosteiden tuotantotukijärjestelmän soveltamista koskevista yksityiskohtaisista säännöistä annetun asetuksen (ETY) N:o 1558/91 5 artiklan 1 ja 2 kohdassa säädetyistä määräajoista poikkeamisesta markkinointivuoden 1996/97 osalta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon hedelmä- ja vihannesjalostealan yhteisestä markkinajärjestelystä 24 päivänä helmikuuta 1986 annetun neuvoston asetuksen (ETY) N:o 426/86 (1), sellaisena kuin se on viimeksi muutettuna komission asetuksella (EY) N:o 2314/95 (2), ja erityisesti sen 3 artiklan 4 kohdan,
sekä katsoo, että
komission asetuksen (ETY) N:o 1558/91 (3), sellaisena kuin se on viimeksi muutettuna asetuksella (EY) N:o 2529/95 (4), 5 artiklassa säädetään, että tomaattien osalta ennakkosopimus tehdään tuottajan ja jalostajan välillä viimeistään 16 päivänä helmikuuta; ottaen huomioon erityiset ilmasto-olosuhteet, joita on esiintynyt yhteisön tärkeimmillä tuotantoalueilla, tuottajan ja jalostajan välisen ennakkosopimuksen tekemistä koskevaa määräaikaa sekä tietojen toimittamista asianomaiselle kansalliselle toimielimelle olisi siirrettävä kohtuullisella ajalla markkinointivuoden 1996/97 osalta,
ottaen huomioon asian kiireellisyys tämän asetuksen on tultava voimaan sen julkaisupäivänä, ja
tässä asetuksessa säädetyt toimenpiteet ovat hedelmä- ja vihannesjalosteiden hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Asetuksen (ETY) N:o 1558/91 5 artiklan 1 ja 2 kohdasta poiketen ennakkosopimusten tekemisen määräpäiväksi markkinointivuoden 1996/97 osalta on vahvistettu 21 päivä maaliskuuta 1996 sekä ennakkosopimuksen kappaleen asianosaiselle toimielimelle lähettämisen määräpäiväksi on vahvistettu 30 päivä maaliskuuta 1996.
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 21 päivänä helmikuuta 1996.

Labels: 10
17
19